अस्पतालों में बिना जांच के ही चढ़ाया जा रहा है ऑक्सीजन
प्रदेशके अस्पतालों में मरीजों को चढ़ाए जाने वाले ऑक्सीजन की जांच नहीं हो रही है। अस्पतालों में कंपनी द्वारा सप्लाई किया जाने वाला ऑक्सीजन सीधे मरीजों को चढ़ाया जा रहा है। इसके लिए अस्पतालों में किसी तरह के कर्मचारी की नियुक्ति नहीं है, जबकि नियमानुसार ऑक्सीजन की जांच के बाद ऑक्सीजन चढ़ाए जाने का प्रावधान है।
ऑक्सीजनजांच के लिए नहीं है टीम
पटनामें ऑक्सीजन जांच के लिए कोई टीम गठित नहीं की गई है। ड्रग विभाग के अधिकारी आवश्यकता पड़ने ऑक्सीजन की जांच करते हैं। विभागीय अधिकारियों का कहना है कि कर्मचारियों की कमी होने से जांच के लिए कोई स्पेशल टीम गठित नहीं की गई है। सूचना मिलने पर ऑक्सीजन की जांच की जाती है। इसका सीधा फायदा प्राइवेट अस्पताल उठाते हैं। वे लोकल कंपनी से गैस सिलेंडर खरीद करके मरीजों से अधिक मूल्य वसूलते हैं।
एनेस्थेटिक बताते हैं कि गंभीर रूप से घायल व्यक्ति, दमा रोगी, ऑपरेशन के वक्त मरीज को ऑक्सीजन चढ़ाया जाता है। मरीज को अशुद्ध ऑक्सीजन चढ़ाने पर मरीज के ठीक होने की संभावना कम होती है। अशुद्ध ऑक्सीजन से मरीज की प्रतिरोधक क्षमता में कमी, सांस लेने में परेशानी, रक्त कणिकाओं के काम करने की क्षमता में कमी होने के साथ ही शरीर की कार्यक्षमता प्रभावित होती है।
क्या है नियम
ड्रगएंड कास्मेटिक एक्ट चेप्टर चार में ऑक्सीजन जांच के संबंध में नियमावली बनी हुई है। इसके अनुसार अस्पतालों से ऑक्सीजन का सैंपल लेकर उसकी जांच करना अनिवार्य है। इसके लिए बाहर से मशीन के आयात का नियम भी बनाया गया है। सेंट्रल ड्रग स्टैंडर्ड कंट्रोल ऑर्गेनाइजेशन, भारत सरकार के पत्रांक संख्या 29/3/2011-DC (146) में ऑक्सीजन जेनरेटर के आयात के संबंध में स्पष्ट निर्देश दिए गए हैं। ऑक्सीजन का निर्माण, उसे चढ़ाने की विधि, उसकी जांच की विधि के बारे में ड्रग एंड कॉस्मेटिक एक्ट की धाराओं में प्रावधान दिए गए हैं। औषधि एवं प्रसाधन सामग्री अधिनियम 1940 के धारा-3 (बी) के अनुसार मेडिकल ऑक्सीजन औषधि के अंतर्गत आता है। ऑक्सीजन को जीवन रक्षक दवा होने की वजह से नेशनल लिस्ट ऑफ एसेंसिलयल मेडिसिन (एनएलइएम) के अंतर्गत रखा गया है।
मरीजों को चढ़ाए जाने वाले ऑक्सीजन को जांचने की मशीन पटना के किसी अस्पताल में नहीं हैं। पीएमसीएच और एनएमसीएच सहित दूसरे अस्पतालों में मरीजों को चढ़ाए जाने वाले ऑक्सीजन की मात्रा और उसमें मिले गैस की जांच के लिए कोई मशीन ही नहीं है। मरीजों को ऑक्सीजन मास्क लगाने से पहले अस्पताल का फर्मासिस्ट या फिर लैब अस्टिटेंट उसकी जांच करके मरीजों को चढ़ा देते हैं। नियमानुसार ऑक्सीजन की जांच के लिए अस्पतालों में अलग से कर्मचारियों की टीम रखे जाने का प्रावधान है।
कर्मचारी सिलेंडर पाइप की जांच करते हैं
पीएमसीएचमें समय-समय पर ऑक्सीजन की जांच की जाती है। मरीजों को ऑक्सीजन चढ़ाने से पहले कर्मचारी ऑक्सीजन सिलेंडर, सप्लाई पाइप और मास्क की भी जांच करते हंै। लखींद्रप्रसाद, अधीक्षक, पीएमसीएच
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva